open-index/open-wikipedia-markdown huggingface dataset:
Γεώργιος Νικολαΐδης (λόγιος)

Ο **Γεώργιος Νικολαΐδης** ήταν Έλληνας λόγιος του 19ου αιώνα.

## Βιογραφία
Γεννήθηκε το 1820. Η καταγωγή του ήταν από την Κρήτη. Σπούδασε νομικά στην Πίζα. Στη Φλωρεντία ασχολήθηκε με αρχαιολογικές μελέτες. Ήταν Β' αντιπρόεδρος της Αρχαιολογικής Εταιρείας και πήρε μέρος στις αρχαιολογικές ανασκαφές στην Ολυμπία, Ακρόπολη και αλλού. Πήρε ενεργό μέλος στην Επανάσταση της Κρήτης. Μελέτησε την στρατηγική και την τοπογραφία της Ιλιάδας και δημοσίευσε πραγματεία περί αυτού στα γαλλικά.

Απεβίωσε το 1907.
## Παραπομπές


## Πηγές
* 

Κατηγορία:Έλληνες λόγιοι του 19ου αιώνα
Στέφανος Ξανθουδίδης

Ο **Στέφανος Αντωνίου Ξανθουδίδης** (Αβδού, 1864 - 18 Σεπτεμβρίου 1928), ήταν Έλληνας αρχαιολόγος και μεσαιωνοδίφης του 19ου και 20ού αιώνα, γνωστότερος για πολλές αρχαιολογικές έρευνες, αλλά και για την κριτική έκδοση του Ερωτόκριτου.
## Βιογραφία
Γεννήθηκε το 1864 στο Αβδού του νομού Ηρακλείου Κρήτης, όπου και τελείωσε το σχολείο. Έφυγε πολύ νέος για την Αθήνα όπου και σπούδασε φιλολογία. Διορίστηκε αρχικά στα γυμνάσια της Νεάπολης και Ηρακλείου. Εκεί έγινε γραμματές του Φιλεκπαιεδευτικού Συλλόγου και γνωρίστηκε  με τον ιδρυτή του μουσείου Ηρακλείου Ιωσήφ Χατζηδάκι, με τον οποίο ανέπτυξε στενή συνεργασία  για την αρχαιολογική κίνηση της Κρήτης. Όταν μετά την απελευθέρωση της Κρήτης ο Χατζιδάκις έγινε διευθυντής του Κρητικού μουσείου, ο Ξανθουδίδης διορίστηκε έφορος αρχαιοτήτων  της Κρητικής Πολιτείας, θέση στην οποία παρέμεινε δέκα πέντε χρόνια (1900-1915. Έγινε επίσης  έφορος της δεκάτης Αρχαιολογικής περιφέρειας της Ελλάδας, και αργότερα διευθυντής του Μουσείου Ηρακλείου. Διενήργησε αρχαιολογικές ανασκαφές σε πολλά μέρη της Κρήτης και ασχολήθηκε συστηματικά με την μεσαιωνική ιστορία και την γλώσσα του νησιού. Ήταν συγγραφέας αρκετών βιβλίων ιστορικού, λαογραφικού και αρχαιολογικού περιεχομένου. Λίγο πριν πεθάνει εξελέγη αντεπιστέλλον μέλος της Ακαδημίας Αθηνών. Πέθανε το Σεπτέμβριο του 1928 από έμφραγμα και κηδεύτηκε στις 19 Σεπτεμβρίου. Οδοί σε πόλεις της Κρήτης φέρουν το όνομά του.
## Εκδόσεις και Δημοσιεύσεις
Ασχολήθηκε με πάθος με τις ανασκαφές της Μεσαράς και συγκεκριμένα με τους κυκλικούς πρωτομινωικούς τάφους για τους οποίους κυκλοφόρησε (το 1924) και βιβλίο στα αγγλικά (Τhe Vaulted Tombs of Mesara). Επίσης ασχολήθηκε και έγραψε πάνω από 40 εργασίες μεταξύ των οποίων «Προϊστορική Οικία εις Χαμαίζι Σητείας», «Μέγας Πρωτομινωικός Τάφος Πύργου», «Τάφοι Αρτσά και Μουλιανών» και πολλά άλλα.
Μια από τις σπουδαιότερες συνεισφορές του  ήταν η κριτική  έκδοση του Ερωτόκριτου, έργο σημαντικό, μια που ο ίδιος γνώριζε καλά τις ανατολικές διαλέκτους του νησιού και είχε ενδιαφέρον για όλες τις άλλες, τις οποίες γνώριζε επίσης σε βάθος. Τα τελευταία χρόνια της ζωής του αφιερώθηκε στη μεσαιωνική λογοτεχνία του νησιού του, το 1928 πρόλαβε να εκδώσει και  μια εκλαϊκευμένη μορφή του «Ερωτόκριτου» όπως και τον Φορτουνάτον του Μάρκου Φωσκόλου. Ετοιμαζόταν να εκδώσει και την Ερωφίλη του Χορτάτση αλλά δεν πρόλαβε –εκδόθηκε μετά το θάνατό του Το 1909 είχε εκδόσει επίσης το έργο «Επίτομος Ιστορία της Κρήτης». Επίσης είχε συγκεντρώσει πλούσιο λαογραφικό υλικό που κληροδοτήθηκε μετά το θάνατό του (με διαθήκη που είχε συντάξει ο ίδιος) στον τότε αρμόδιο οργανισμό, το Λεξικογραφικόν Αρχείον.

## Πηγές
* 
## Παραπομπές


Κατηγορία:Έλληνες αρχαιολόγοι
Κατηγορία:Έλληνες έφοροι αρχαιοτήτων
Nm (Unix)

Η εντολή **nm** περιλαμβάνεται σε αρκετές από τις νεότερες εκδόσεις του Unix και των λειτουργικών συστημάτων που βασίζονται σε αυτό. Η nm χρησιμοποιείται για να εξετάζονται δυαδικά αρχεία (όπως οι βιβλιοθήκες, οι μεταγλωττισμένες αντικειμενικές μονάδες κώδικα, τα κοινά αντικειμενικά αρχεία και τα μεμονωμένα εκετελέσιμα αρχεία) και να εμφανίζονται τα περιεχόμενα αυτών των αρχείων ή μεταπληροφορίες που περιλαμβάνονται σε αυτά, όπως ο πίνακας συμβόλων. Η έξοδος της nm κάνει διάκριση μεταξύ διάφορων τύπων συμβόλων, για παράδειγμα μεταξύ μιας συνάρτησης που δίνεται από μια μονάδα αντικειμενικού κώδικα και μιας συνάρτησης που απαιτείται από αυτήν τη μονάδα. Η nm χρησιμοποιείται στην αποσφαλμάτωση, στην επίλυση προβλημάτων από συγκρούσεις ονομάτων και χαλασμένα ονόματα στη C++, καθώς και για έλεγχο άλλων τμημάτων της αλυσίδας εργαλείων.

Το Εγχείρημα GNU περιλαμβάνει μια υλοποίηση της nm σαν μέρος του πακέτου GNU Binutils.

## Δείτε επίσης
* Κατάλογος βοηθημάτων του Unix

Κατηγορία:Εργαλεία προγραμματισμού Unix
Ps (Unix)

Στα πιο πολλά λειτουργικά συστήματα βασισμένα στο Unix, το πρόγραμμα **<code>ps</code>** εμφανίζει τις διεργασίες που εκτελούνται εκείνη τη στιγμή. Ένα σχετικό εργαλείο του Unix, το top, εμφανίζει σε πραγματικό χρόνο πληροφορίες για τις διεργασίες που εκτελούνται.

Η εντολή `ps` είναι παρόμοια με την εντολή `tasklist` των Microsoft Windows.
Στο Windows PowerShell, η `ps` είναι ένα προκαθορισμένο ψευδώνυμο για το cmdlet `Get-Process`, το οποίο έχει την ίδια λειτουργία.

## Παραδείγματα


```console
# ps
  PID TTY          TIME CMD
 7431 pts/0    00:00:00 su
 7434 pts/0    00:00:00 bash
18585 pts/0    00:00:00 ps
```


Ο χρήστης μπορεί επίσης να χρησιμοποιήσει την εντολή ps σε συνδυασμό με την εντολή `[[grep]]` για να βρει πληροφορίες για μια συγκεκριμένη διεργασία, όπως ο κωδικός διεργασίας της (process id). Για παράδειγμα:


```console
# ps -A | grep firefox-bin
11778 ?        02:40:08 firefox-bin
11779 ?        00:00:00 firefox-bin
```


Εμφανίζει κάθε διεργασία που τρέχει σαν root (κατευθείαν ή έμμεσα) σε τρόπο εμφάνισης χρήστη:


```console
# ps -U root -u root u
USER       PID %CPU %MEM    VSZ   RSS TTY      STAT START   TIME COMMAND
root         1  0.0  0.0  10348   640 ?        Ss    2009   0:06 init [5]
```


## Επιλογές
Η ps έχει πολλές επιλογές. Σε λειτουργικά συστήματα που υποστηρίζουν τα πρότυπα SUS και POSIX, η ps συνήθως εκτελείται με τις επιλογές **-ef**, όπου η "-e" επιλέγει κάθε ("**e**very") διεργασία και η "-f" σημαίνει πλήρη ("**f**ull") εμφάνιση εξόδου. Άλλη μια συνηθισμένη επιλογή είναι η **-l**, η οποία ορίζει την εκτεταμένη ("**l**ong") εμφάνιση.

Τα πιο πολλά συστήματα που προήλθαν από το BSD δεν δέχονται τις επιλογές των προτύπων SUS και POSIX λόγω συγκρούσεων για ιστορικούς λόγους (για παράδειγμα, οι επιλογές "e" ή "-e" θα εμφανίσουν τις μεταβλητές περιβάλλοντος).
Σε αυτά τα συστήματα η ps συνήθως εκτελείται με τις μη-πρότυπες επιλογές **aux**, με την "a" να εμφανίζει τη λίστα όλων των διεργασιών στο τερματικό (συμπεριλαμβανομένων και άλλων χρηστών), την "x" να εμφανίζει όλες τις διεργασίες χωρίς τερματικά να τις ελέγχουν, και η "u" προσθέτει μια στήλη με το χρήστη που ελέγχει κάθε διεργασία. Για μέγιστη συμβατότητα, όταν χρησιμοποιείται αυτή η σύνταξη, δεν υπάρχει "-" μπροστά από το "aux". Επίσης μπορεί να προστεθεί το 'ww' μετά το aux, όπως στην "ps auxww" για πλήρεις πληροφορίες για κάθε διεργασία, που περιλαμβάνει και όλες τις παραμέτρους της.

## Δείτε επίσης
* Κατάλογος βοηθημάτων του Unix
* `[[top (Unix)|top]]`
* `[[pstree (Unix)|pstree]]`
* `[[pgrep]]`
* `[[kill (Unix)|kill]]`

## Εξωτερικοί σύνδεσμοι
*ps — Ορισμός από το Single Unix Specification 
*Η εντολή ps δείχνει όλες τις διεργασίες που τρέχουν στο Linux  

Κατηγορία:Unix
Τίτος Μυλωνόπουλος

Ο **Τίτος Μυλωνόπουλος** (πραγματικό όνομα Τρύφων Μυλωνόπουλος, Θεσσαλονίκη, 27 Ιουλίου 1949, Αθήνα, 23 Ιουλίου 2010) ήταν Έλληνας εκδότης.
## Βιογραφία
Γεννήθηκε στη Θεσσαλονίκη και μεγάλωσε στην Αθήνα. Αρχικά εργάστηκε σε εφημερίδες ως διορθωτής και ανέπτυξε από πολύ νωρίς πολιτική δράση. Κατά τη διάρκεια της δικτατορίας συνελήφθη και βασανίστηκε. Αργότερα βρέθηκε στην Ιταλία όπου του δόθηκε η ευκαιρία να διαβάσει πολλά κείμενα για την Αριστερά και τον κομμουνισμό.

Όταν επέστρεψε στην Ελλάδα, ίδρυσε το 1973 τον εκδοτικό οίκο «Οδυσσέας». Από τον οίκο κυκλοφόρησαν πολιτικά κείμενα όπως του Αντόνιο Γκράμσι, του Φραντς Βρανίτσκι, του Γκέορκ Λούκατς και άλλων. Στον τομέα της λογοτεχνίας το πρώτο βιβλίο που κυκλοφόρησε οίκος ήταν «Το ρομάντσο της πεντάρας» του Μπέρτολντ Μπρεχτ. Ακολούθησαν, πολλές φορές σε πρωτη έκδοση στα ελληνικά, του Τσαρλς Μπουκόφσκι, του Μίλαν Κούντερα, του Πιερ Πάολο Παζολίνι, του Γκίντερ Γκρας, του Γιούκιο Μισίμα, του Τζον Ντος Πάσος, του Ρόμπερτ Μούζιλ και άλλων.

Ο Μυλωνόπουλος ασχολήθηκε επίσης με το συνδικαλισμό στο χώρο των εκδόσεων. Διετέλεσε επί σειρά ετών πρόεδρος του Συνδέσμου Εκδοτών Βιβλίου και γενικός γραμματέας της Πανελλήνιας Ομοσπονδίας Εκδοτών Βιβλιοχαρτοπωλών.

Πέθανε στις 23 Ιουλίου 2010.
## Εξωτερικοί σύνδεσμοι
*Βιογραφικό και είδηση θανάτου του στην εφημερίδα 'Ναυτεμπορική' 

Κατηγορία:Έλληνες εκδότες
Pwd

Στα λειτουργικά συστήματα βασισμένα στο Unix, καθώς και σε κάποια άλλα συστήματα, η εντολή **pwd** ("τύπωσε τον τρέχοντα κατάλογο", "**p**rint **w**orking **d**irectory") χρησιμοποιείται για να εμφανίζει τη διαδρομή του τρέχοντα καταλόγου εργασίας.

Η εντολή είναι ενσωματωμένη σε διάφορα κελύφη του Unix, όπως το sh, και το bash. Μπορεί να υλοποιηθεί εύκολα από τις συναρτήσεις POSIX της C getcwd() και/ή getwd().

Το αντίστοιχο στο DOS (`[[COMMAND.COM]]`) και στα Microsoft Windows (`[[cmd.exe]]`) είναι η εντολή "`[[cd (εντολή)|cd]]`" χωρίς παραμέτρους. Το Windows PowerShell παρέχει το ισοδύναμο cmdlet "`Get-Location`" με τα ψευδώνυμα "`gl`" και "`pwd`". Το ισοδύναμο σε OpenVMS είναι "`show default`".

## Παράδειγμα
Αν δοθεί η εξής εντολή σε ένα τερματικό:

```bash
$ pwd
/home/foobar
```


και ο υπολογιστής τυπώσει /home/foobar, αυτό σημαίνει ότι ο χρήστης εκείνη τη στιγμή βρίσκεται στον κατάλογο /home/foobar. Στο επόμενο παράδειγμα ο χρήστης βρίσκεται στον κατάλογο /usr/local/bin, χρησιμοποιεί την εντολή pwd, χρησιμοποιεί στη συνέχεια την εντολή cd .. για να μετακινηθεί πίσω στον πιο πάνω κατάλογο και τότε χρησιμοποιεί πάλι την pwd:

```bash
$ pwd
/usr/local/bin
$ cd ..
$ pwd
/usr/local
```


## Δείτε επίσης
* Κατάλογος βοηθημάτων του Unix

Κατηγορία:Unix
Βασίλειος Οικονομίδης

Ο **Βασίλειος Οικονομίδης** (1814-1894) ήταν επιφανέστατος Έλληνας νομοδιδάσκαλος του 19ου αιώνα.

## Βιογραφία
Γεννήθηκε το 1814 στη Βυτίνα της Γορτυνίας. Σπούδασε στη Γερμανία και επιδόθηκε αρχικά σε φιλολογικές και φιλοσοφικές σπουδές. Αργότερα επικεντρώθηκε στη νομική. Το 1843 αναγορεύτηκε διδάκτωρ στο Μόναχο. 

Επέστρεψε στην Ελλάδα και διορίστηκε υφηγητής του Ρωμαϊκού δικαίου και συγχρόνως πρωτοδίκης. Έγινε έκτακτος καθηγητής και αργότερα επίτιμος της Πολιτικής Δικονομίας μέχρι το 1874. Διετέλεσε επίσης Σύμβουλος της Αρχαιολογικής Εταιρείας, μέλος του Επιστημονικού Συλλόγου και Σύμβουλος του Υπουργείου των Οικονομικών. Απεβίωσε το 1894 στην Αθήνα.

## Παραπομπές


## Πηγές
* 
* 

Κατηγορία:Καθηγητές νομικής Αθηνών
Αντώνιος Οικονόμου (αρχαιολόγος)

Ο **Αντώνιος Δ. Οικονόμος** (1850 - 13 Φεβρουαρίου 1902) ήταν Έλληνας αρχαιολόγος και καθηγητής πανεπιστημίου του 19ου αιώνα.

## Βιογραφία
Ο Αντώνιος Δ. Οικονόμος Γεννήθηκε το 1850 στη Σύμη. Σπούδασε στο Πανεπιστήμιο Αθηνών και τη Γερμανία με υποτροφία της Κυβέρνησης, ως μαθητής του Ερρίκου Μπράουν. Επέστρεψε και εργάστηκε αρχικά (1880-1886) ως γυμνασιάρχης στη Θεσσαλονίκη ενώ το 1892 έγινε καθηγητής της Αρχαιολογίας στο Εθνικό και Καποδιστριακό Πανεπιστήμιο Αθηνών, θέση την οποία κράτησε έως τον θάνατο του. Διετέλεσε επίσης σύμβουλος της Αρχαιολογικής Εταιρείας από το 1891 έως το 1902 και έκανε αρχαιολογικές ανασκαφές στον Κεραμεικό την περίοδο 1896-1897.

Ο Αντώνιος Δ. Οικονόμου έπαιξε σημαντικότατο ρόλο στην αρχαιολογική έρευνα για το ναυάγιο των Αντικυθήρων και στην εύρεση του σημαντικότερου αντικειμένου της αρχαιότητας του Μηχανισμού των Αντικυθήρων. Όταν έμαθε για την ανέλκυση χάλκινου βραχίονα από το ναυάγιο που οι σφουγγαράδες έφεραν στη Σύμη διοργάνωσε σύσκεψη με τους προύχοντες και τους σπογγγαλιείς και μετά από συζητήσεις με τους Συμιακούς σφουγγαράδες και το Υπουργείο Παιδείας και ειδικότερα με τον υπουργό Σπυρίδωνα Στάη οργάνωσε την πρώτη παγκοσμίως ενάλια αρχαιολογική ανασκαφή, που μέχρι σήμερα είναι η μεγαλύτερη (σε ένα πλοίο 60 μέτρων) και σημαντικότερη. Δυστυχώς ο Οικονόμου απεβίωσε πριν τελειώσουν οι ενάλιες έρευνες.

Απεβίωσε στις 13 Φεβρουαρίου 1902 στην Αθήνα. Δυο ημέρες αργότερα δημοσιεύτηκε στην Αρχαιολογική Εφημερίδα η πρώτη περιγραφή του ναυαγίου και του μηχανισμού Αντικυθήρων ο οποίος περιγράφεται ως "*το ωρολόγιον με τα γρανάζια διαστάσεων 15 Χ 16 εκατοστών*".

## Παραπομπές


## Πηγές
* 

## Εξωτερικοί σύνδεσμοι
* Κυριακός Δ. Μυλωνάς, ''Αντώνιος Οικονόμου, ο εψηφισμένος καθηγητής της Αρχαιολογίας'', Εκ του Τυπογραφείου των αδελφών Περρή, Αθήνησιν 1887.
* Βιβλία του Αντώνιου Δ. Οικονόμου στην Ψηφιακή Βιβλιοθήκη Νεοελληνικών Σπουδών «Ανέμη».

Κατηγορία:Έλληνες πανεπιστημιακοί του 19ου αιώνα
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες αρχαιολόγοι
Pr (Unix)

Η εντολή **pr** χρησιμοποιείται για την εμφάνιση σε σελίδες ή σε στήλες αρχείων προς εκτύπωση.

Είναι προαπαιτούμενο πρόγραμμα κάθε περιβάλλοντος σύμφωνου με το πρότυπο POSIX και έχει υλοποιηθεί από το GNU στα Κεντρικά εργαλεία GNU.

## Δείτε επίσης
* Κατάλογος βοηθημάτων του Unix

## Εξωτερικοί σύνδεσμοι
*Η σελίδα man του προγράμματος 
*Το πρότυπο POSIX για την pr 

Κατηγορία:Unix
Παναγιώτης Οικονόμος

Ο **Παναγιώτης Οικονόμος** (1851-1931) ήταν Έλληνας παιδαγωγός. Ήταν από τους πλέον ένθερμους υποστηρικτές των εκπαιδευτικών μεθόδων του Έρμπαρτ στην Ελλάδα.

## Βιογραφία
Γεννήθηκε το 1851 στο Ζυγοβίστι της Γορτυνίας. Σπούδασε για δύο χρόνια στη Φιλοσοφική Σχολή του Εθνικού Πανεπιστημίου Αθηνών και μετεκπαιδεύτηκε στη Γερμανία (1871-1875) με υποτροφία του Συλλόγου προς Διάδοσιν των Ελληνικών γραμμάτων. Εκεί σπούδασε παιδαγωγική και φιλοσοφία στο Πανεπιστήμιο της Λειψίας και το Πανεπιστήμιο της Ιένας, όπου αναγορεύτηκε διδάκτωρ. 

Επέστρεψε στην Ελλάδα και διορίστηκε Διευθυντής του πρότυπου σχολείου της Θεσσαλονίκης, διευθυντής των Διδασκαλείων Θεσσαλίας, Πειραιώς και Αθηνών. Διετέλεσε Γενικός Διευθυντής της δημοτικής εκπαίδευσης στο Υπουργείο της Παιδείας και Γενικός Διευθυντής της Εκπαίδευσης στην Κρήτη. Υποστήριζε το συνδιδακτικό σύστημα ενώ εξέφρασε την αντίθεση του στον περιορισμό των ωρών διδασκαλίας των αρχαίων ελληνικών στα σχολεία. Από το 1911 έως το 1917 αποτέλεσε σύμβουλος της Εν Αθήναις Αρχαιολογικής Εταιρείας. Για τη συνεισφορά του στον παιδαγωγικό τομέα, του απονεμήθηκε το 1883 από τον Χαρίλαο Τρικούπη ο Αργυρός Σταυρός του Τάγματος του Σωτήρος.

Απεβίωσε το 1931 στην Αθήνα.

## Συγγραφικό έργο
Δημοσίευσε πολλά άρθρα σε περιοδικά της εποχής του (*Αθηνά*, *Πλάτων*), ενώ εξέδιδε το περιοδικό *Εκπαίδευσις*. Μεταξύ άλλων εξέδωσε τις εξής μελέτες και συγγράμματα:
**Οι όροι της επιτυχίας των Διδασκαλείων*, 1883.
**Αναγνώσματα καθ’ Ηρόδοτον*, 1893.
**Μεθοδική αριθμητική διά τους μαθητάς των δημοτικών σχολείων*, 1893.
**Αγία Γραφή*, 1895.
**Διηγήματα καθ’ Όμηρον*, 1899.
**Ροβινσών*, 1915.

## Παραπομπές



Κατηγορία:Έλληνες παιδαγωγοί
Κατηγορία:Αργυρός σταυρός του Τάγματος του Σωτήρος
Γεώργιος Οικονόμος

Ο **Γεώργιος Π. Οικονόμος** (1883-1951) ήταν Έλληνας αρχαιολόγος και καθηγητής πανεπιστημίου του 20ού αιώνα.

## Βιογραφία
Γεννήθηκε το 1883 στην Αθήνα και ήταν γιος του Παναγιώτη Οικονόμου. Σπούδασε φιλολογία στο Πανεπιστήμιο Αθηνών και στη συνέχεια με υποτροφία της Αρχαιολογικής Εταιρείας στη Γερμανία, στη Γαλλία, στην Αγγλία και στην Ιταλία. Το 1908 διορίστηκε βοηθός του Γενικού Έφορου των Αρχαιοτήτων. Διετέλεσε Γραμματέας της Αρχαιολογικής Εταιρείας από το 1924 και Γενικός Γραμματέας της Ακαδημίας Αθηνών, της οποίας ήταν ιδρυτικό μέλος από το 1926. Ήταν επίσης Διευθυντής του Εθνικού Νομισματικού Μουσείου από το 1923 και καθηγητής στο Εθνικό Πανεπιστήμιο της Αθήνας από το 1928. Την περίοδο 1930-1933 διετέλεσε διευθυντής του Εθνικού Αρχαιολογικού Μουσείου και μεταξύ 1933 και 1937 διευθυντής του τμήματος αρχαιολογίας του Υπουργείου Παιδείας. Διετέλεσε δύο φορές (1938-1940 και 1943-1944) κοσμήτορας της Φιλοσοφικής Σχολής του Πανεπιστημίου Αθηνών και πρύτανης αυτού κατά το ακαδημαϊκό έτος 1948-1949. Ένα ακαδημαϊκό έτος νωρίτερα (1947-1948) διετέλεσε αντιπρύτανης του Πανεπιστημίου Αθηνών. 

Διετέλεσε Υπουργός Παιδείας στην Κυβέρνηση Πέτρου Βούλγαρη τον Αύγουστο του 1945 και την Κυβέρνηση Δαμασκηνού και Υπουργός Θρησκευμάτων και Παιδείας στην Υπηρεσιακή Κυβέρνηση Ιωάννη Θεοτόκη. 

Πραγματοποίησε ανασκαφές μεταξύ άλλων στην Αρχαία Αγορά της Αθήνας, στον Κεραμεικό, στην Κεφαλονιά, στη Μεσσήνη, στη Θεισόα, στην Πέλλα, στις Κλαζομενές και στη Σαντορίνη.

Διετέλεσε επίτιμο μέλος του Αμερικανικού Αρχαιολογικού Ιδρύματος στην Ουάσινγκτον και της Εταιρείας Προώθησης των Ελληνικών Σπουδών του Λονδίνου, αντεπιστέλλον μέλος της Ακαδημίας Επιγραφών και Φιλολογίας του Παρισιού και της Ακαδημίας Επιστημών της Βιέννης. Ακόμη, διετέλεσε τακτικό μέλος της Ακαδημίας Επιστημών της Βουδαπέστης.

Απεβίωσε στις 21 Ιουνίου 1951 στην Αθήνα.

## Παραπομπές


## Πηγές
* 

Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Μέλη της Ακαδημίας Αθηνών
Κατηγορία:Έλληνες υπουργοί Παιδείας
Κατηγορία:Έλληνες υπουργοί Θρησκευμάτων και Εθνικής Παιδείας
Κατηγορία:Έλληνες αρχαιολόγοι
Κατηγορία:Έλληνες φιλόλογοι
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Σοφοκλής Οικονόμος

Ο **Σοφοκλής Οικονόμος** («ὁ **Σοφοκλῆς Κωνσταντίνου ὁ ἐξ Οἰκονόμων**») (1808 - 1877) ήταν Έλληνας ιατρός, φιλόσοφος και θεολόγος του 19ου αιώνα.

## Βιογραφία
Γεννήθηκε το 1808 στην Τσαριτσάνη και μεγάλωσε στη Σμύρνη. Πατέρας του ήταν ο Κωνσταντίνος Οικονόμου ο εξ Οικονόμων. Εκπαιδεύτηκε στη Βιέννη και το Βερολίνο όπου αναγορεύτηκε διδάκτωρ της Ιατρικής. Επέστρεψε στην Ελλάδα και εγκαταστάθηκε στο Ναύπλιο και μετά από λίγο στην Αθήνα. Ακολούθησε το επάγγελμα του ιατρού δίνοντας την υπηρεσία του δωρεάν και ασχολήθηκε με την συγγραφή ιδίων έργων και την δημοσίευση των έργων του πατέρα του. Διετέλεσε επίσης μέλος του επιστημονικού Συλλόγου της Αρχαιολογικής Εταιρείας. 

Απεβίωσε το 1877.
## Πηγές
* 
## Βιβλιογραφία

* Κωνσταντίνος Μανίκας, «Σοφοκλής Οικονόμος ο εξ Οικονόμων. Βιογραφικό σχεδίασμα και συγγραφικό έργο», Επιστημονική Επετηρίς της Θεολογικής Σχολής του Πανεπιστημίου Αθηνών, Μ' (2005), σ. 369-402 

 

Κατηγορία:Έλληνες ιατροί του 19ου αιώνα
Κατηγορία:Έλληνες φιλόσοφοι
Κατηγορία:Έλληνες θεολόγοι
Σπυρίδων Παγανέλης

Ο **Σπυρίδων Παγανέλης** (1852 – 28 Ιουνίου 1933) ήταν Έλληνας λογοτέχνης και δημοσιογράφος του 19ου και του 20ού αιώνα.

## Βιογραφία
Η καταγωγή του ήταν από τη Μύκονο, όπου και γεννήθηκε. Ήταν ενθουσιώδης υμνητής των αρχαίων τόπων Δελφών, Δήλου, Ολυμπίας και όλων των άλλων. Χρημάτισε σύμβουλος της Αρχαιολογικής Εταιρείας, καθώς και Γενικός Πρόξενος της Ελλάδας στη Φιλιππούπολη και διευθυντής της Εθνικής Βιβλιοθήκης στην Αθήνα. Είχε εκλεγεί επίσης βουλευτής Κυκλάδων στο Ελληνικό Κοινοβούλιο.
Συνεργάστηκε με την εφημερίδα «Ακρόπολις», την «Εβδομάδα» που εξέδιδε ο Δημήτριος Καμπούρογλου, την «Κλειώ» που εκδιδόταν στη Λειψία, την «Εφημερίδα» του Κορομηλά, την «Εικονογραφημένη Εστία» του Γ. Δροσίνη και με άλλα έντυπα.
Ο Γρηγόριος Ξενόπουλος αναφέρει στην «Νέα Εστία» (1 Αυγούστου 1933, τεύχος 159) ότι, όταν το 1894 αξιωματικοί που ανήκαν στην «Εθνική Εταιρεία» πήγαν και έσπασαν τα γραφεία της «Ακρόπολης» του Βλάση Γαβριηλίδη, επειδή τους ασκούσε κριτική, κανένας δημοσιογράφος άλλης εφημερίδας δεν τόλμησε να κατακρίνει την πράξη τους, επειδή φοβούνταν τις συνέπειες. Η μόνη που τους αποδοκίμασε ήταν η «Εστία» με άρθρο που είχε την υπογραφή του Παγανέλη. 
Στο έργο του ο ρομαντισμός συναντά την αρχαιολατρία. Υπάρχει μια μελαγχολική νοσταλγία για την αρχαιότητα, για την αρχαία ελληνική «αρετή», καθώς την εποχή του «την έβρισκε φτωχή σε γενναίες πράξεις, μίζερη σε πετάγματα υψηλά», όπως έγραψε ο Δ. Γιάκος στη «Νέα Εστία» (τεύχος 624). Η γλώσσα του είναι μια αρχαϊκή καθαρεύουσα, εξαιρετικά ζωντανή εντούτοις. Εξαιρετικά τον σκιαγράφησε ο Γεώργιος Σουρής:
«Ο Παγανέλης, λείψανο της σμίλης του Φειδίου,
ευρίσκεται στα σύννεφα και στην οδό Σταδίου».

## Εργογραφία
* *Οδοιπορικαί σημειώσεις. Α΄ Οι σεισμοί της Χίου. Β΄ Η στρατιωτική κατάληψις Άρτης Θεσσαλίας* (1882)
* *Η αδελφή Μάρθα* (1886)
* *Ο αγωνιστής του 1821* (1886)
* *Ο μύθος του Προμηθέως* (1886)
* *Αθηναϊκαί νύκτες* (1888)
* *Ραγήπ. Διήγημα* (1889)
* *Ευρύαλος* (1890) 
* *Πέραν του Ισθμού. Πελοποννησιακαί εντυπώσεις και αναμνήσεις* (1891)
* *Εις μνήμην της αδελφής μου Σοφίας* (1902)
* *Ο «Επιτάφιος» εν τω νεκροταφείω* (1903)
* *Η τριλογία του μυστηρίου. Η γέννησις - Ο θάνατος - Η ανάστασις* (1905)
* *Παραισθήσεις* (1893)
* *Πάρεργα φύλλα. Από του Σαρωνικού εις τον Αμπρακικόν. Η Άρτα. Τα Τσουμέρκα* (1905)
* *Αθηναϊκαί ημέραι* (1908)
* *Ο «Επιτάφιος» εν τω πτωχοκομείω* (1909)
* *Ο «Επιτάφιος» από της Ακροπόλεως* (1912)
* *Από της Ακροπόλεως εις την Άλτιν* (1908)
* *Δελφοί* (1909)
* *Ο Απόστολος Παύλος* (1924)
* *Λογοτεχνήματα απανθισθέντα εκ των έργων του* (1928)

## Πηγές
* 
Βιογραφική Εγκυκλοπαίδεια του Νεώτερου Ελληνισμού 1830-2010 - Αρχεία Ελληνικής Βιογραφίας, Εκδόσεις Μέτρον, τ. 3. σελ. 9 https://web.archive.org/web/20121029061814/http://www.ekdoseismetron.gr/

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Ιωάννης Πανταζίδης

Ο **Ιωάννης Πανταζίδης** (Κρούσοβο, 1827 - Αθήνα, 1900) ήταν Έλληνας καθηγητής πανεπιστημίου του 19ου αιώνα.

## Βιογραφία
Γεννήθηκε το 1827 στο Κρούσοβο της Μακεδονίας. Σπούδασε φιλολογία και δίδαξε ως σχολάρχης στην Μακεδονία. Από εκεί πήγε στη Γερμανία με υποτροφία της κοινότητας Σερρών. Επέστρεψε και συνέχισε να διδάσκει στην Μακεδονία και αργότερα στην Αθήνα. Διορίστηκε καθηγητής Γυμνασίου και αργότερα καθηγητής του Πανεπιστημίου Αθηνών. Διετέλεσε διευθυντής της Εθνικής Βιβλιοθήκης μέχρι το 1875. Ήταν επίσης Σύμβουλος της Αρχαιολογικής Εταιρείας. Συνέταξε αξιόλογο ομηρικό λεξικό, (Λεξικόν Ομηρικόν : περιέχων πάσας τας ευρισκόμενας...και ερμηνείας.../ συναταχθέν υπό Κρουσίου (Crusius), διορθωθέν υπό Ε.Ε. Seiler, διασκευασθέν υπό Ι. Πανταζίδου), το οποίο εκδόθηκε σε πάρα πολλές εκδόσεις από διάφορους μικροεκδοτικούς οίκους της εποχής. Επίσης συνέγραψε και Παιδαγωγική του Γυμνασίου. Απεβίωσε το 1900.

## Πηγές
*
## Παραπομπές


Κατηγορία:Έλληνες πανεπιστημιακοί του 19ου αιώνα
Κατηγορία:Έλληνες φιλόλογοι
Κατηγορία:Έλληνες παιδαγωγοί
Κατηγορία:Έλληνες λεξικογράφοι
Ανδρέας Παναγιωτάκης

Ο **Ανδρέας Παναγιωτάκης** (Αθήνα, 1883 - 1957, Αθήνα), ήταν Έλληνας γλύπτης και αρχιτεχνίτης Μουσείων του 20ού αιώνα.

## Βιογραφία
Γεννήθηκε το 1883 στην Αθήνα. Αριστούχος απόφοιτος του Μετσόβιου Πολυτεχνείου. Φοίτησε στην Σχολή Καλών Τεχνών, όπου τιμήθηκε με το Χρυσοβέργειο και Θωμαΐδειο Βραβείο. Μπήκε στην αρχαιολογική υπηρεσία το 1907 και εργάστηκε πολλά χρόνια στο πλευρό του Παναγιώτη Καλούδη, τον οποίο και διαδέχτηκε στην υπηρεσία του. Έγινε Αρχιτεχνίτης γλύπτης των Μουσείων του Κράτους. Εργάστηκε στο Εθνικό Αρχαιολογικό Μουσείο Αθηνών, στο Μουσείο της Ακρόπολης, στο Μουσείο της Επιδαύρου, στην Τεγέα, στη Θέρμη, στην Κέρκυρα, στην Πρέβεζα, στο Βόλο και αλλού. Η υπηρεσία του ήταν πολύτιμη στην συγκόλληση του χάλκινου αγάλματος του Δία και του «Μικρού Ιππέα του Αρτεμισίου», στον καθαρισμό και συγκόλληση του «Έφηβου του Μαραθώνος», καθώς και στον «Έφηβο των Αντικυθήρων». Έργο του είναι επίσης η συγκόλληση και αναστήλωση του «Λέοντα της Αμφίπολης». Δικά του έργα είναι το "Ηρώο της Ελευσίνας", το "Ηρώο του Λαχανά", η Στήλη στο Τύμβο του Μαραθώνα, το ταφικό μνημείο της οικογένειας Μερκούρη (Α' Νεκροταφείο Αθηνών) κ.α.

## Παραπομπές - σημειώσεις


## Πηγές
* 

Κατηγορία:Έλληνες αρχαιολόγοι
Κατηγορία:Έλληνες συντηρητές έργων τέχνης
Wait (Unix)

Η εντολή **<code>wait</code>** περιμένει μέχρι να τελειώσει μια διεργασία που εκτελείται στο παρασκήνιο.

## Χρήση
 wait [**n**]

όπου **n** είναι το αναγνωριστικό της διεργασίας (pid) που εκτελείται ή ο κωδικός της (job ID). Αν δε δίνεται το **n**, η εντολή περιμένει μέχρι να τελειώσουν όλες οι διεργασίες που είναι γνωστές στο κέλυφος.

Η **wait** συνήθως επιστρέφει την κατάσταση εξόδου της τελευταίας διεργασίας που τερματίστηκε. Μπορεί επίσης να επιστρέψει 127 αν το **n** ορίζει μια διεργασία που δεν υπάρχει, ή 0 αν δεν υπάρχουν διεργασίες.

Επειδή η `wait` πρέπει να γνωρίζει τις διεργασίες του τρέχοντος περιβάλλοντος του κελύφους, συνήθως υλοποιείται σαν ενσωματωμένη εντολή του κελύφους.

## Παράδειγμα
Η παρακάτω εντολή είναι χρήσιμη όταν τμήμα ενός σεναρίου μπορεί να εκτελεστεί παράλληλα αλλά πρέπει να οριστεί ένα σύνορο, η εκτέλεση μετά το οποίο να εξαρτάται από την επιτυχή εκτέλεση του κώδικα πριν από αυτό. Πρώτα γίνεται λήψη του φακέλου **src/** από έναν υπολογιστή με το όνομα **iona** μέσω της εντολής rsync και ταυτόχρονα ανανεώνονται οι βιβλιοθήκες από τις οποίες εξαρτάται το πρόγραμμα, πριν κατασκευαστεί ο συνδυασμός τους.


```bash
#!/bin/bash

# Σενάριο παράλληλης ανανέωσης που χρησιμοποιεί την εντολή wait

# Ανανεώνει το τοπικό αντίγραφο
rsync iona:src/ . &
# Αναβαθμίζει τις απαιτούμενες βιβλιοθήκες, ή τερματίζει για να δείξει κάποιο σφάλμα στην εκτέλεση της εντολής make
make -C lib || exit 1

# Περιμένει να τελειώσει η rsync (κάτι το οποίο μπορεί να έχει ήδη γίνει) και τερματίζει τη διεργασία, εκτός και αν απέτυχε η rsync
wait && make
```


## Δείτε επίσης
* Κατάλογος βοηθημάτων του Unix
* Wait (κλήση συστήματος)

## Εξωτερικοί σύνδεσμοι

* Εγχειρίδιο αναφοράς του GNU bash 

Κατηγορία:Unix
Θεόδωρος Παπαδημητρακόπουλος

Ο **Θεόδωρος Παπαδημητρακόπουλος** ήταν Έλληνας φιλόλογος του 19ου αιώνα.

## Βιογραφία
Γεννήθηκε στο Ζυγοβίστι της Γορτυνίας. Σπούδασε στην Αθήνα και τη Γερμανία. Ασχολήθηκε ιδίως με το ζήτημα της αρχαίας ελληνικής προφοράς. Εξέδωσε ογκώδες σύγγραμμα με τον τίτλο «Βάσανος των περί της Ελληνικής προφοράς Ερασμικών αποδείξεων» καθώς και το «Η Λογομαγειρική Τέχνη των Σοφιστών» το 1898.
Διετέλεσε επίσης Σύμβουλος της Αρχαιολογικής Εταιρείας. Απεβίωσε το 1914.

## Πηγές
* 

Κατηγορία:Έλληνες φιλόλογοι
Επαμεινώνδας Παπαστράτος

Ο **Επαμεινώνδας Παπαστράτος** ήταν Έλληνας ευεργέτης του 19ου αιώνα.

## Βιογραφία
Γεννήθηκε το 1879 στο Αγρίνιο. Σπούδασε μαθηματικά στην Αθήνα και τη Γερμανία με υποτροφία του Πανεπιστημίου. Διετέλεσε καθηγητής των Εμπορικών και ήταν συνιδιοκτήτης της καπνοβιομηχανίας Αδελφών Παπαστράτου.

## Πηγές
* 

Κατηγορία:Έλληνες επιχειρηματίες
Κατηγορία:Έλληνες ευεργέτες
Επαμεινωνδας
Ιωάννης Παπαστράτος

Ο **Ιωάννης Παπαστράτος** (1880 - 27 Ιουλίου 1958) ήταν Έλληνας ευεργέτης του 19ου αιώνα.

## Βιογραφία
Γεννήθηκε το 1880 στο Αγρίνιο. Σπούδασε νομικά στην Αθήνα. Ήταν συνιδιοκτήτης της καπνοβιομηχανίας Αδελφών Παπαστράτου και διετέλεσε πρόεδρος της Καπνεμπορικής Ομοσπονδίας επί πολλά έτη. Ανέπτυξε κοινωνικό και φιλανθρωπικό έργο. Στις γερουσιαστικές εκλογές του 1929 εξελέγη γερουσιαστής Αιτωλίας και Ακαρνανίας με τριετή θητεία. 

Απεβίωσε στην Αθήνα το 1958.

## Παραπομπές


## Πηγές
* 

Κατηγορία:Έλληνες βιομήχανοι
Κατηγορία:Έλληνες ευεργέτες
Ιωαννης
Κατηγορία:Έλληνες γερουσιαστές
Σωτήριος Παπαστράτος

Ο **Σωτήριος Παπαστράτος** (1883-1940) ήταν Έλληνας βιομήχανος και ευεργέτης του 19ου αιώνα.
## Βιογραφία
Γεννήθηκε το 1883 στο Αγρίνιο. Πήγε σχολείο και μετά γράφτηκε στην σχολή οικονομικών αξιωματικών του στρατού. Σε ηλικία 17 χρονών διέκοψε τις σπουδές για να εργαστεί κοντά στον αδερφό του. Ασχολήθηκε από την αρχή με το καπνεμπόριο. Ο Σωτήριος Παπαστράτου διακρίθηκε όπως και τα άλλα αδέλφια του εξαιρετικά σε έργα κοινής ωφέλειας. Ίδρυσε πολλά εκπαιδευτήρια, τον παιδοκομικό σταθμό, διέθεσε υποτροφίες και άλλα πολλά. Απεβίωσε από εμβολή καρδίας ενώ εργαζόταν στο εργοστάσιό του τον Σεπτέμβριο του 1940.
## Πηγές
* 
* Νέοι Δρόμοι, 1940, τεύχος 34, σελ. 28.

Κατηγορία:Έλληνες βιομήχανοι
Κατηγορία:Έλληνες ευεργέτες
Σωτηριος
Αθανάσιος Πετσάλης

Ο **Αθανάσιος Πετσάλης** (Πάργα, 1802 - ; , 1871) ήταν Έλληνας δικηγόρος και πολιτικός του 19ου αιώνα, νομάρχης και δυο φορές υπουργός.
## Βιογραφία
Γεννήθηκε το 1802 στην Πάργα. Σπούδασε στην Ιόνιο Ακαδημία νομικά. Έγινε γραμματέας της δημογεροντίας Ύδρας το 1828. Από το 1830 άρχισε να επαγγέλλεται δικηγόρος. Πολιτεύτηκε και έγινε Νομάρχης Αττικοβοιωτίας. Διετέλεσε υπουργός επί των Εκκλησιαστικών στην Κυβέρνηση Δημητρίου Βούλγαρη 1863 και υπουργός επί της Δικαιοσύνης στην Κυβέρνηση Θρασύβουλου Ζαΐμη 1869. 

Απεβίωσε το 1871. Γιος του ήταν ο Αλέξανδρος Πετσάλης.

## Πηγές
* 

Κατηγορία:Έλληνες δικηγόροι του 19ου αιώνα
Κατηγορία:Έλληνες υπουργοί Εκκλησιαστικών
Κατηγορία:Έλληνες υπουργοί Δικαιοσύνης
Κατηγορία:Νομάρχες Αττικής και Βοιωτίας
Κυβερνεία της Τυνησίας

Διοικητικά η Τυνησία χωρίζεται σε 24 νομούς, καλούμενα **Κυβερνεία**. Κάθε Κυβερνείο χωρίζεται σε επιμέρους επαρχίες και κοινότητες, που αποτελούν το δεύτερο επίπεδο της διοικητικής διαίρεσης της χώρας. Συνολικά αριθμούνται σε 264 μουντάτς (επαρχιακούς τομείς) και σε 2073 σεϊχάτα (δήμους) και ιμάντατς (κοινότητες).
Πρωτεύουσα κάθε Κυβερνείου είναι η ομώνυμη πόλη εκ της οποίας και φέρει το όνομα. Τα 24 Κυβερνεία της Τυνησίας, κατά ελληνική αλφαβητική σειρά, όπως προφέρονται στην αραβική γλώσσα, είναι:


* Αλ Κασράυν, 
* Αλ Καφ, 
* Αλ Μαντίγια,
* Αρυάνα,
 
* Ζαγκουάν,
* Καϊρουάν,
* Κάμπις,
* Κάφσα,

* Κιμπιλί,
* Μανούμπα,
* Μαντανίγιν,
* Μοναστίρ,

* Μπατζά,
* Μπιζέρτα,
* Μπιν Αρούς,
* Νάμπουλ,

* Σιλγιάνα,
* Σίντι Μπου Ζαΰντ,
* Σούσα,
* Σφαξ,

* Ταουζάρ,
* Τατάουιν,
* Τζουντούμπα, και
* Τύνιδα.



## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

## Εξωτερικοί σύνδεσμοι
* 

*
Φιλώτας Παπαγεωργίου

Ο **Φιλώτας Παπαγεωργίου** (1879 - 18 Οκτωβρίου 1947) ήταν Έλληνας νομικός του 19ου και 20ού αιώνα. Διατέλεσε βουλευτής Θεσσαλονίκης.

## Βιογραφία
Γεννήθηκε στη Θεσσαλονίκη το 1879. Σπούδασε νομική στην Αθήνα και την Κωνσταντινούπολη. Εξάσκησε το επάγγελμα του δικηγόρου στην Θεσσαλονίκη μέχρι το 1917 και μπήκε στον δικαστικό κλάδο ως Εισαγγελέας Πρωτοδικών στην Κόρινθο. Στον στρατό υπηρέτησε στο σώμα της στρατιωτικής δικαιοσύνης ως ταγματάρχης και αντισυνταγματάρχης. Πολιτεύτηκε και εκλέχτηκε βουλευτής Θεσσαλονίκης το 1926 - 1928 και επί της οικουμενικής κυβέρνησης έγινε γενικός εισηγητής του θεσμού της Συμβουλίου της Επικρατείας. Εκλέχτηκε Σύμβουλος της Επικρατείας τον Ιανουάριο του 1929. Από το 1943 ως το 1947 ήταν πρόεδρος του Πρώτου Τμήματος του ΣΤΕ. Πέθανε στην Αθήνα το 1947 ενώ ήταν αντιπρόεδρος του ΣΤΕ.
Η σύζυγός του, Μαρίκα, απεβίωσε  την 1η Δεκεμβρίου 1972.

## Παραπομπές


## Πηγές
* 

Κατηγορία:Έλληνες δικηγόροι του 19ου αιώνα
Κατηγορία:Έλληνες δικαστικοί
Κατηγορία:Έλληνες στρατοδίκες
Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Υπουργείο Περιβάλλοντος, Χωροταξίας και Δημοσίων Έργων

Το **Υπουργείο Περιβάλλοντος, Χωροταξίας και Δημοσίων Έργων** (Υ.ΠΕ.ΧΩ.ΔΕ.) ήταν Υπουργείο των ελληνικών κυβερνήσεων της περιόδου 1985-2009, το οποίο αντικατέστησε το  Υπουργείο Χωροταξίας, Οικισμού και Περιβάλλοντος (1980-1985).

Τον Οκτώβριο του 2009 δημιουργήθηκε χωριστό Υπουργείο Περιβάλλοντος, Ενέργειας και Κλιματικής Αλλαγής, ενώ οι λοιπές αρμοδιότητες του ΥΠΕΧΩΔΕ συγχωνεύτηκαν με αυτές του Υπουργείου Μεταφορών και Επικοινωνιών για να δημιουργήσουν το Υπουργείο Υποδομών, Μεταφορών και Δικτύων.

## Ιστορία
* Στις 14 Μαρτίου 1980 με το Ν. 1032/1980 συνεστήθη το Υπουργείο Χωροταξίας, Οικισμού και Περιβάλλοντος από υπηρεσίες που αποσπάστηκαν από το Υπουργείο Δημοσίων Έργων.
* Στις 26 Ιουλίου 1985 με το Ν. 1558/1985 το Υπουργείο Χωροταξίας, Οικισμού και Περιβάλλοντος μετονομάστηκε σε Υπουργείο Περιβάλλοντος, Χωροταξίας και Δημοσίων Έργων με την υπαγωγή σε αυτό της Γενικής Γραμματείας Δημοσίων Έργων.
* Στις 7 Οκτωβρίου 2009 με την απόφαση 2876/7.10.2009 του πρωθυπουργού Γιώργου Παπανδρέου το Υπουργείο Περιβάλλοντος, Χωροταξίας και Δημοσίων Έργων μετονομάστηκε σε Υπουργείο Περιβάλλοντος, Ενέργειας και Κλιματικής Αλλαγής και στις 5 Νοεμβρίου 2009 με το Π.Δ. 189/2009, μετά από πρόταση του ιδίου, υπήχθησαν σε αυτό υπηρεσίες σχετικές με την ενεργειακή πολιτική του πρώην Υπουργείου Ανάπτυξης (το οποίο στις 7 Οκτωβρίου 2009 με το Π.Δ. 185/2009, μετά από πρόταση του ιδίου, είχε συγχωνευθεί στο Υπουργείο Οικονομίας, Ανταγωνιστικότητας και Ναυτιλίας).
* Στις 27 Ιανουαρίου 2015 συστάθηκε το Υπουργείο Παραγωγικής Ανασυγκρότησης, Περιβάλλοντος και Ενέργειας έχοντας στις αρμοδιότητές του τους τομείς της αγροτικής ανάπτυξης, του περιβάλλοντος και της ενέργειας.
*Στις 22 Σεπτεμβρίου 2015, με Π.Δ. το Υπουργείο Παραγωγικής Ανασυγκρότησης, Περιβάλλοντος και Ενέργειας μετονομάστηκε σε Υπουργείο Περιβάλλοντος και Ενέργειας.

## Διατελέσαντες υπουργοί

## Παραπομπές
 

Κατηγορία:Υπουργείο ΠΕΧΩΔΕ (Ελλάδα)
Κατηγορία:Πρώην υπουργεία της Ελλάδας
Κωνσταντίνος Πολυγένης

Ο **Κωνσταντίνος Πολυγένης** (1862 - 1935), ήταν Έλληνας νομικός και καθηγητής πανεπιστημίου του 19ου αιώνα.

## Βιογραφία
Γεννήθηκε στην Αθήνα το 1862, έχοντας οικογενειακή καταγωγή από το Άργος. Σπούδασε στη Νομική Σχολή του Πανεπιστημίου Αθηνών και τη Γερμανία. Επέστρεψε το 1890 και διορίστηκε υφηγητής ρωμαϊκού δικαίου στο Εθνικό Πανεπιστήμιο. Το 1891 διορίστηκε γραμματέας του Πανεπιστημίου και το 1895 τακτικός καθηγητής ρωμαϊκού δικαίου και βυζαντινού δικαίου. Υπήρξε πρύτανης του Πανεπιστημίου το ακαδημαϊκό έτος 1921-1922 καθώς και αρεοπαγίτης. Μεταξύ 1920 και 1923 ήταν σύμβουλος της Αρχαιολογικής Εταιρείας.

Χρημάτισε Υπουργός Εκκλησιαστικών και Δημοσίας Εκπαιδεύσεως το 1922, στην Κυβέρνηση Δημητρίου Γούναρη και την Κυβέρνηση Πέτρου Πρωτοπαπαδάκη.

Απεβίωσε το 1935 στην Αθήνα.

## Εργογραφία
* *Περί δωρεάς*, (1884),
* *Περί της απαγορεύσεως των δωρεών μεταξύ συζύγων*, (1890),
* *Πραγματεία περί προικός*, (δίτομο έργο, 1891-1894),
* Π*ερί της αξίας του Ρωμαϊκού δικαίου*, (1899).

Μετάφρασε επίσης, έργα του Bernhard Joseph Hubert Windscheid και τα προσάρμοσε στην Ελληνική νομοθεσία και νομολογία.

## Τιμητική προτομή
Στο Άργος υπάρχει προς τιμήν του, προτομή στη βορεινή πλευρά του δικαστικού μεγάρου της πόλης.

## Παραπομπές


## Πηγές
* 

## Εξωτερικοί σύνδεσμοι
* Πολυγένης Κωνσταντίνος (1862-1935) από την Αργολική Αρχειακή Βιβλιοθήκη Ιστορίας και Πολιτισμού.
* Πολυγένης Κωνσταντίνος από τον *Πανδέκτη* του Εθνικού Ιδρύματος Ερευνών.
### Συγγραφικό έργο
* 
* 
* 

Κατηγορία:Έλληνες νομικοί
Κατηγορία:Καθηγητές νομικής Αθηνών
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Γεώργιος Πολυκαντριώτης

Ο **Γεώργιος Πολυκανδριώτης** ήταν Έλληνας τεχνίτης του 19ου αιώνα.

## Βιογραφία
Γεννήθηκε το 1875 στη Μύκονο. Μαθήτευσε κοντά στον αρχαιολόγο Δημήτριο Σταυρόπουλο και έγινε Αρχιτεχνίτης συγκολλητής στο Μουσείου Μυκόνου. Προσέφερε αξιόλογες υπηρεσίες στην ανάκτηση πολλών αρχαίων αγγείων καθώς και του σημαντικού ευρήματος της Ρήνειας. Αντέγραψε πολλά ευρήματα για να δημοσιευτούν. Εργάστηκε στην Αθήνα και στο Βόλο.

## Πηγές
* 

Κατηγορία:Έλληνες συντηρητές έργων τέχνης
Αχιλλεύς Ποστολάκας

Ο **Αχιλλεύς Ποστολάκας** (Βιέννη, 18 Σεπτεμβρίου 1821 - 6 Αυγούστου 1897, Αθήνα), ήταν Έλληνας νομισματικός και αρχαιολόγος του 19ου αιώνα.
## Βιογραφία
[thumb|left|150px|Ξυλογραφία του Αχιλλέα Ποστολάκα από το περιοδικό [Άστυ (περιοδικό)|Άστυ του 1888.]]
Ο Αχιλλεύς Ποστολάκας γεννήθηκε στις 6/18 Σεπτεμβρίου 1821 στη Βιέννη. Εκεί σπούδασε. Ήρθε στην Ελλάδα και διετέλεσε διευθυντής του Νομισματικού Μουσείου από το 1856 ως το 1887. Πρόσφερε πολλά στον πλουτισμό και την επιστημονική ταξινόμηση των συλλογών του, τις οποίες περιέγραψε σε πολλές δημοσιευμένες μελέτες. Συνεργάστηκε στην έκδοση του Συντάγματος των Αττικών επιτύμβιων αναγλύφων και του Συντάγματος των Αττικών επιγραφών της Πρωσικής Ακαδημίας. Απεβίωσε στις 25 Ιουλίου/6 Αυγούστου 1897 στην Αθήνα.

## Παραπομπές

## Πηγές
* 

Κατηγορία:Έλληνες αρχαιολόγοι
Κατηγορία:Νομισματολόγοι
Γεώργιος Πρινάρης

Ο **Γεώργιος Πρινάρης** (1808-1883) ήταν Έλληνας καθηγητής πανεπιστημίου του 19ου αιώνα.

## Βιογραφία
Γεννήθηκε το 1808. Η καταγωγή του ήταν από τους Καλαρρύτες Ιωαννίνων. Σπούδασε ιατρική στο Πανεπιστήμιο Αθηνών και στην Ευρώπη. Επέστρεψε στην Ελλάδα και το 1846 διορίστηκε υφηγητής της φυσιολογίας του Πανεπιστημίου Αθηνών και το 1847 καθηγητής της γενικής παθολογίας, της θεραπευτικής και της ιατρικής ιστορίας, και της υγιεινής. Αποχώρησε από το Πανεπιστήμιο το 1881, και απεβίωσε δύο χρόνια αργότερα το 1883 στην Αθήνα. 

### Επιστημονικό έργο
Δημοσίευσε πολλές ιατρικές μελέτες και τρεις ωδές στον βασιλιά Όθων Α΄ της Ελλάδας. Μεταξύ των δημοσιεύσεών του:
* *Στοιχεία φυσιολογίας του Ανθρώπου*, 1847.
* *Περί ινδικής χολέρας*, 1848.

## Παραπομπές


## Εξωτερικοί σύνδεσμοι
*Γεώργιος Πρινάρης στον ''Πανδέκτη'', του Εθνικού Ιδρύματος Ερευνών.

Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες παθολόγοι
Κατηγορία:Φυσιολόγοι
Σέισελ Γκάμπριελ

Η **Σέισελ Γκάμπριελ** (αγγλ.:*Seychelle Suzanne Gabriel*), ( γενν. 25 Μαρτίου 1991) είναι Αμερικανίδα ηθοποιός.

## Ζωή και καριέρα
Η Γκάμπριελ γεννήθηκε στην Μπούρμπανκ της Καλιφόρνια και είναι μεξικανικής καταγωγής. Αποφοίτησε από το τοπικό σχολείο. Η Γκάμπριελ εμφανίζεται ως Πριγκίπισσα Γιούε στην ταινία *[[The Last Airbender]]* (2010) του Μ. Νάιτ Σάιμαλαν, ενώ εμφανίστηκε στην ταινία *[[Honey 2]]* (2011) του Μπίλ Γούντραφφ, που παράχθηκε από την Universal Studios Home Entertainment. Η Γκάμπριελ επίσης εμφανίστηκε στην ταινία *[[The Spirit (ταινία)|The Spirit]]* (2008), ως Νεαρή Σάντ Σάρεφ. Εμφανίστηκε στην εκπομπή *[[The Tonight Show]]*, και είχε ένα επαναλαμβανόμενο ρόλο στην κωμική-δραματική τηλεοπτική σειρά *[[Weeds (τηλεοπτική σειρά)|Weeds]]*. Εμφανίζεται επίσης σε ένα επεισόδιο του *[[Zoey 101]]*. Στις 7 Μαρτίου 2011 είχε ανακοινωθεί ότι η Γκάμπριελ θα εκφωνήσει τον ρόλο της Ασάμι στην επερχόμενη σειρά *[[Ο Θρύλος της Κόρρα|Αβατάρ: Ο θρύλος της Κόρρα]]*. Σήμερα, η Γκάμπριελ εμφανίζεται στην τηλεοπτική σειρά *[[Falling Skies]]* του Στήβεν Σπίλμπεργκ, που βγήκε στον αέρα τον Ιούνιο του 2011.

## Φιλμογραφία

## Παραπομπές


## Εξωτερικοί συνδέσμοι
* 

Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Δημήτριος Σεμιτέλος

Ο **Δημήτριος Σεμιτέλος** (1830-1898) ήταν Έλληνας καθηγητής πανεπιστημίου του 19ου αιώνα.

## Βιογραφία
Γεννήθηκε το 1830 στο Μονοδένδριο της Ηπείρου. Σπούδασε στην Αθήνα και τη Γερμανία. Επέστρεψε στην Ελλάδα και διορίστηκε αρχικά στην μέση εκπαίδευση, και ως τμηματάρχης στο Υπουργείο Παιδείας. Διορίστηκε έκτακτος και μετά τακτικός καθηγητής στο Εθνικό Πανεπιστήμιο. Από το 1856 έως το 1860 δίδαξε στο Α' Γυμνάσιο Πατρών σαν φιλόλογος και το 1860 μετατέθηκε στο Β' Γυμνάσιο Αθήνας . Διετέλεσε σύμβουλος της Αρχαιολογικής Εταιρείας.

Απεβίωσε το 1898.

## Παραπομπές


## Πηγές
* 

Κατηγορία:Έλληνες πανεπιστημιακοί του 19ου αιώνα
Υπουργείο Εθνικής Άμυνας (Ελλάδα)

Το **Υπουργείο Εθνικής Άμυνας** (YΠ.ΕΘ.Α.) έχει ως κύρια αρμοδιότητα την άσκηση της διοικήσεως των Ενόπλων Δυνάμεων της χώρας, αρχηγός των οποίων είναι, κατά το Σύνταγμα (), ο Πρόεδρος της Δημοκρατίας, αλλά τη διοίκηση τους ασκεί μόνο ο Πρωθυπουργός της Ελλάδος και η Κυβέρνηση της Ελλάδος. Εδρεύει στη λεωφόρο Μεσογείων 227-231, στο Πεντάγωνο, μεταξύ Παπάγου και Χολαργού, στην Αθήνα. 

Το σημερινό ΥΠΕΘΑ δημιουργήθηκε το 1950, με τη συνένωση των μέχρι τότε ξεχωριστών Υπουργείων Στρατιωτικών, Ναυτικών και Αεροπορίας, υπό την επιρροή Αμερικανών συμβούλων. Ωστόσο, ενιαίο Υπουργείο Εθνικής Αμύνης είχε συσταθεί και λειτουργήσει και την τριετία 1941-44 από τις κατοχικές δωσιλογικές κυβερνήσεις (η νόμιμη εξόριστη ελληνική κυβέρνηση της Μέσης Ανατολής είχε διατηρήσει τα ξεχωριστά Υπουργεία Στρατιωτικών, Ναυτικών και Αεροπορίας για τις εκεί ελεύθερες Ελληνικές Ένοπλες Δυνάμεις).

Σήμερα, είναι ιεραρχικά το τρίτο στη σειρά κατάταξης των υπουργείων, σύμφωνα με την Υ 22/3-1-2024 απόφαση του Πρωθυπουργού: “Καθορισμός σειράς τάξης των Υπουργείων” (B’ 28/2024). Η υψηλότερη θέση που έχει βρεθεί στην ιεραρχία των υπουργείων είναι η δεύτερη, πίσω από το υπουργείο Προεδρίας της Κυβερνήσεως, επί της τελευταίας κυβερνήσεως Ανδρέα Παπανδρέου (1993-1996).

Σημερινός υπουργός Εθνικής Άμυνας είναι ο Νίκος Δένδιας και υφυπουργός ο Θανάσης Δαβάκης.

## Διοικητική οργάνωση
Τα κύρια όργανα του YΠ.ΕΘ.Α. είναι τα εξής:

### Πολιτική ηγεσία
* Υπουργός Εθνικής Άμυνας (Υ.ΕΘ.Α.)
* Υφυπουργός Εθνικής Άμυνας (ΥΦ.ΕΘ.Α.)

### Συμβουλευτικά όργανα
* Συμβούλιο Άμυνας (ΣΑΜ)
* Συμβούλιο Αρχηγών Γενικών Επιτελείων (ΣΑΓΕ)
* Αρχηγός Γενικού Επιτελείου Εθνικής Άμυνας (Α/ΓΕΕΘΑ)
* Ανώτατα Συμβούλια των Κλάδων των Εvόπλων Δυνάμεων (ΑΣΣ–ΑΝΣ–ΑΑΣ)
* Αρχηγοί των Γενικών Επιτελείων των τριών Κλάδων (Α/ΓΕΣ–Α/ΓΕΝ–Α/ΓΕΑ)
* Ένοπλες Δυνάμεις της χώρας (Στρατός Ξηράς, Πολεμικό Ναυτικό, Πολεμική Αεροπορία)

### Διευθύνσεις YΠ.ΕΘ.Α.
Το υπουργείο διαρθρώνεται κατά βάση σε τρεις Γενικές Διεθύνσεις:
* Γενική Διεύθυνση Οικονομικού Σχεδιασμού και Υποστήριξης (ΓΔΟΣΥ)
* Γενική Διεύθυνση Αμυντικών Εξοπλισμών και Επενδύσεων (ΓΔΑΕΕ)
* Γενική Διεύθυνση Πολιτικής Εθνικής Άμυνας και Διεθνών Σχέσεων (ΓΔΠΕΑΔΣ)

Υπάρχουν ακόμη οι Διευθύνσεις:
* Διεύθυνση Ενημέρωσης
* Ταμείο Αρωγής Αναπήρων και Θυμάτων Πολέμου
* Ενιαίος Διοικητικός Τομέας

## Αρμοδιότητες
Επίσης, το υπουργείο εποπτεύει τα τέσσερα Γενικά Επιτελεία των Ενόπλων Δυνάμεων:
* Γενικό Επιτελείο Εθνικής Άμυνας (Γ.Ε.ΕΘ.Α)
** Γενικό Επιτελείο Στρατού (Γ.Ε.Σ.)
** Γενικό Επιτελείο Ναυτικού (Γ.Ε.Ν.)
** Γενικό Επιτελείο Αεροπορίας (Γ.Ε.Α.)

## Διατελέσαντες Υπουργοί από τo 1974

## Παραπομπές


## Εξωτερικοί σύνδεσμοι
* 
* Γενικό Επιτελείο Εθνικής Άμυνας
* Γενικό Επιτελείο Στρατού
* Γενικό Επιτελείο Ναυτικού
* Γενικό Επιτελείο Αεροπορίας

*
Κατηγορία:Νυν υπουργεία της Ελλάδας
Ελλάδα
Ανδρέας Σκιάς

Ο **Ανδρέας Σκιάς** (1861 - 1922) ήταν Έλληνας καθηγητής πανεπιστημίου του 19ου και του 20ού αιώνα, σφοδρός πολέμιος της δημοτικής γλώσσας.

## Βιογραφία
Γεννήθηκε το 1861 στην Καλαμάτα, όπου και ολοκλήρωσε τη βασική του εκπαίδευση και καταγόταν από οικογένεια της Αβίας της Έξω Μάνης. Το 1878 εγγράφηκε στην φιλοσοφική σχολή του Πανεπιστημίου στην Αθήνα και μετά από τέσσερα χρόνια σπουδών αποφοίτησε το 1884 με άριστα. Συνέχισε τις σπουδές του στη Γερμανία στα πανεπιστήμια του Βερολίνου και της Λειψίας και στο Πολυτεχνείο του Μονάχου όπου αναγορεύτηκε διδάκτωρ το 1890. Επέστρεψε και το 1891 διορίστηκε υφηγητής και αργότερα καθηγητής στο Πανεπιστήμιο. Το 1884 διορίστηκε καθηγητής στο Γυμνάσιο της Καλαμάτας και μετά από ένα χρόνο στην εμπορική σχολή της Χάλκης. Το 1895 διορίστηκε έφορος των αρχαιοτήτων και υπηρέτησε εκεί μέχρι που το 1910 διορίστηκε καθηγητής των ελληνικών γραμμάτων στην φιλοσοφική σχολή του Πανεπιστημίου στην Αθήνα, ενώ προηγουμένως είχε διδάξει εκεί ως υφηγητής για μια διετία. Διετέλεσε αντιπρόεδρος του ελληνικού διδασκαλικού συλλόγου, πρόεδρος της επιτροπής του λαογραφικού αρχείου, σύμβουλος της εν Αθήναις αρχαιολογικής εταιρείας (1889-1914 και 1920-1925) και μέλος πολλών άλλων εταιρειών. Διενήργησε αρχαιολογικές ανασκαφές στο Γύθειο και στην Ελευσίνα (1894-1902). Υπήρξε μέλος της *Επιτροπείας* που το 1921 σύστηνε «νὰ καῶσι» τα αναγνωστικά που είχαν γραφτεί στη δημοτική γλώσσα. Δώρησε τη βιβλιοθήκη του στο Πανεπιστήμιο.

Απεβίωσε το 1922 στην Αθήνα.

## Εργογραφία
Ο Σκιάς είχε πλούσια και αξιόλογη επιστημονική δράση. Σπουδαιότερα έργα του είναι τα εξής:

* *Περί της Κρητικής διαλέκτου*
* *Ελληνική γραμματική προς χρήση των ελληνικών σχολείων*
* *Ο αληθινός χαρακτήρας του λεγομένου γλωσσικού ζητήματος*
* *Πρόχειρος υποτύπωσις μεταρρυθμήσεως της ελληνικής πολιτείας*
* *Έκθεσις οερί της κρίσεως του Σεβαστοπούλειου διαγωνίσματος του έτους 1915, 1916 και 1919*
* *Zum Gesetz von Gortyn*
* *Επιγραφικά μελετήματα*
* *Τίσυρος* 
* *Εοιγραφικά*
* *Τοπογραφικά Γυθείου*
* *Συμβολή εις την ιστορίαν του ελληνικού αλφαβήτου*
* *Επιγραφαί Γυθείου*

## Παραπομπές


## Πηγές
* 
* Νέος Ελληνομνήμων, 1923, τεύχος Α΄, σσ. 104-108

Κατηγορία:Έλληνες αρχαιολόγοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 19ου αιώνα
Κατηγορία:Έλληνες πανεπιστημιακοί του 20ού αιώνα
Σπυρίδων Σακελλαρόπουλος

Ο **Σπυρίδων Σακελλαρόπουλος** (1846 - 1919) ήταν Έλληνας καθηγητής πανεπιστημίου.

## Βιογραφία
Γεννήθηκε το 1846 στην Κέρκυρα και ήταν γιος του Κωνσταντίνου Σακελλαρόπουλου. Αδελφός του ήταν ο Μιχαήλ Σακελλαρόπουλος. Σπούδασε στη Γενεύη και στην Αθήνα. Διορίστηκε υφηγητής και αργότερα καθηγητής της Λατινικής Φιλολογίας στο Εθνικό Πανεπιστήμιο. Διετέλεσε επίσης πρόεδρος των γενικών συνελεύσεων της Αρχαιολογικής Εταιρείας και Πρόεδρος του Φιλολογικού Συλλόγου Παρνασσού. 

Απεβίωσε το 1919.

## Πηγές

* 

Κατηγορία:Έλληνες φιλόλογοι
Κατηγορία:Έλληνες πανεπιστημιακοί του 19ου αιώνα
Χάρτλπουλ Γιουνάιτεντ

Η **Χάρτλπουλ Γιουνάιτεντ Φ.Κ.** (αγγλ. Hartlepool United F.C.) είναι ποδοσφαιρική ομάδα της Αγγλίας και ιδρύθηκε το 1908. Έδρα της είναι το Βικτόρια Παρκ, το οποίο διαθέτει 8.240 θέσεις. Ανήκει στην κατηγορία της Φούτμπολ Λιγκ Ουάν και στη σεζόν 2009-2010 τερμάτισε στην 20η θέση με 50 βαθμούς.

## Ιστορία
Η ομάδα δημιουργήθηκε από την ερασιτεχνική ομάδα που έφερε το όνομα **Γουέστ Χάρτλπουλ** (αγγλ. West Hartlepool FC) και το 1905 κατάφερε να κατακτήσει το κύπελλο ερασιτεχνών της Ομοσπονδίας (FA Amateur Cup). Το 1920 ανέβηκε στις επαγγελματικές κατηγορίες και συγκεκριμένα στην Τρίτη Κατηγορία, γνωστή και ως Λιγκ Ουάν μετά την άνοδο της από την Σάουθερν Λιγκ μαζί με την ομάδα της Γκρίμσμπι Τάουν. Ωστόσο το 1971, ο Λεν Άσχαρστ οδήγησε την ομάδα στην 18η θέση εξασφαλίζοντας την παραμονή της στην Λιγκ Ουάν.

Το 1972-73 παραλίγο να υποβιβαστεί στις ερασιτεχνικές κατηγορίες, αφού με παίκτη-προπονητή τον Άσχαρστ κατέλαβε την 20η θέση, ενώ η βελτίωση που επιτεύχθηκε τον επόμενο χρόνο έδιωξε τον φόβο του υποβιβασμού φέρνοντας την ομάδα στην 11η θέση. Την επόμενη σεζόν ο Λεν έγινε μάνατζερ της Τζίλιγχαμ ΦΚ. Τις επόμενες χρονιές η Χάρτπουλ τα πήγε καλύτερα τερματίζοντας στην 13η και 14η θέση αντίστοιχα. Προπονητής της τότε ήταν ο Κεν Χέιλ. 

Όμως το 1977-78 η ομάδα υποβιβάστηκε, τερματίζοντας στην 22η θέση. Όμως χάρη στον Μπίλι Χόρνερ η ομάδα την επόμενη χρονιά ανέβηκε ξανά στην Λιγκ Ουάν όπου τερμάτισε στην 21η θέση. 

Το 1978-79 τερμάτισε στην 13η θέση και την επόμενη σεζόν στην 19η θέση. 

Το 1982-83 τα πήγε καλύτερα τερματίζοντας για πολλοστή φορά στην 13η θέση. Τότε προπονητής ήταν ο Τζον Ντάνκαν, ο οποίος την επόμενη χρόνια έφυγε από την Χάρτπουλ για την Τσέστερφιλντ. Τελικά, τον αντικατέστησε ο Μικ Ντόχερτι, που ήταν γιος του Τομ Ντόχερτι, παλαίμαχου παίκτη της ομάδας. Την τερμάτισε στην 23η θέση.  

Επίσης ισοφάρισε τη Ρότσντεϊλ στις περισσότερες συμμετοχές στη Φούτμπολ Λιγκ.

## Εξωτερικοί σύνδεσμοι
* Επίσημη ιστοσελίδα της ομάδας

Κατηγορία:Αθλητικοί σύλλογοι Αγγλίας
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1908
Βαλέριος Στάης

Ο **Βαλέριος Στάης** (Κύθηρα, 1857 - 1923) ήταν Έλληνας αρχαιολόγος του 19ου αιώνα.

## Βιογραφία
Γεννήθηκε το 1857 στα Κύθηρα. Σπούδασε ιατρική στην Αθήνα και αργότερα αρχαιολογία στη Γερμανία. Μπήκε στην αρχαιολογική υπηρεσία ως άμισθος έφορος των ανασκαφών των ξένων σχολών. Διορίστηκε γρήγορα έφορος Αρχαιοτήτων Αργολίδος και Κορινθίας και αργότερα έφορος των Συλλογών του Εθνικού Αρχαιολογικού Μουσείου, του οποίου εν συνεχεία έγινε διευθυντής. Έκανε ανασκαφές στην Επίδαυρο, στην Αργολίδα, στη Θεσσαλία, στα Αντικύθηρα, στο Σούνιο, στο Ραμνούντα και αλλού. 
Στα Αντικύθηρα, στην πρώτη παγκοσμίως ενάλιο αρχαιολογική ανασκαφή (1900-2), αντιλήφθηκε τη σημασία ενός αρχικά θεωρηθέντος ως ασήμαντου ευρήματος, που αργότερα ονομάστηκε Μηχανισμός των Αντικυθήρων. Ήταν κάτι το ιδιαίτερα ενδιαφέρον: ο αρχαιότερος υπολογιστικός μηχανισμός, κατασκευασμένος γύρω στα 150 με 100 π.Χ. Δημοσίευσε πολλές μελέτες. Απεβίωσε το 1923.

Εξάδελφός του ήταν ο υπουργός και βουλευτής Σπυρίδων Στάης.

## Παραπομπές


## Πηγές
* 

## Εξωτερικοί σύνδεσμοι
* Εργογραφία Στάης, Βαλέριος Ν., 1857-1923  στην ιστοσελίδα: openarchives.gr
* Εργογραφία Στάης, Βαλέριος Ν. στην Ψηφιακή Βιβλιοθήκη του ΑΠΘ.

Κατηγορία:Έλληνες έφοροι αρχαιοτήτων
Κατηγορία:Έλληνες έφοροι μουσείων
Κατηγορία:Έλληνες αρχαιολόγοι
Κατηγορία:Έλληνες ιατροί του 19ου αιώνα
Βαλεριος
Κατηγορία:Έλληνες ιατροί του 20ού αιώνα
Δημήτριος Φίλιος

Ο **Δημήτριος Φίλιος** (1844 - 1907) ήταν Έλληνας αρχαιολόγος του 19ου αιώνα.

## Βιογραφία
Γεννήθηκε το 1844 στα Γιάννενα. Σπούδασε στην Αθήνα και διορίστηκε καθηγητής στη Θεολογική Σχολή της Χάλκης. Από εκεί πήγε στη Γερμανία για να σπουδάσει Αρχαιολογία. Διορίστηκε έφορος των αρχαιοτήτων από την Αρχαιολογική Εταιρεία και κατόπιν από το Κράτος ως έφορος της Ακρόπολης. Σπουδαιότερο έργο του είναι η πρώτη αρχαιολογική ανασκαφή στην Ελευσίνα. 

Απεβίωσε το 1907.

## Πηγές
* 

Κατηγορία:Έλληνες αρχαιολόγοι
Σπυρίδων Φιντικλής

Ο **Σπυρίδων Φιντικλής** (Αθήνα, 1820-1894) ήταν Έλληνας καθηγητής πανεπιστημίου του 19ου αιώνα.

## Βιογραφία
Γεννήθηκε το 1820 στην Αθήνα. Σπούδασε στη Γερμανία. Επέστρεψε και διορίστηκε καθηγητής γυμνασίου, γυμνασιάρχης και τμηματάρχης στο Υπουργείο Παιδείας. Διενήργησε ανασκαφές στη Θήρα στη θέση Καμάρι. Απεβίωσε το 1894.

## Πηγές
* 

Κατηγορία:Έλληνες αρχαιολόγοι
Κατηγορία:Έλληνες πανεπιστημιακοί του 19ου αιώνα
Ιωάννης Σωμάκης

Ο **Ιωάννης Σωμάκης** (1794-1854) ήταν Έλληνας αγωνιστής του 1821.
## Βιογραφία
Γεννήθηκε το 1794 στο Χαλίκι του Ασπροποτάμου. Πήρε μέρος στους αγώνες του 1821. Αργότερα έγινε Πρόεδρος του Αρείου Πάγου. Διετέλεσε Σύμβουλος και μέλος του επιστημονικού Συλλόγου της Αρχαιολογικής Εταιρείας. Απεβίωσε το 1854.

Δισέγγονός του ήταν ο Χριστόφορος Καρόλου.

## Πηγές
* 

Κατηγορία:Έλληνες νομικοί
Κατηγορία:Αγωνιστές του 1821
Κατηγορία:Πρόεδροι του Αρείου Πάγου
Κατηγορία:Έλληνες δικαστικοί